Na temelju članka 39. Zakona o proračunu („Narodne novine“ broj 87/08, 136/12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18,07/21), Općinsko vijeće općine Privlaka na 5. sjednici održanoj 15. prosinca 2021. godine donosi

**Program javnih potreba u civilnom društvu i društvenim** **djelatnostima Općine Privlaka za 2022. godinu**

**Članak 1.**

Program javnih potreba u civilnom društvu i ostalim društvenim potrebama  utvrđuje aktivnosti, poslove i djelatnosti od značaja za Općinu Privlaka, koji se odnosi  na razvoj civilnog društva kroz udruživanje građana, osigurava uvjete za njihovo materijalno i prostorno djelovanje te na aktivnosti vezane za organiziranje i provođenje zaštite i spašavanja na području Općine Privlaka.

**Članak 2.**

Sredstva za program javnih potreba u civilnom društvu i ostalim društvenim djelatnostima u Proračunu Općine Privlaka za 2022. godinu predviđena su u ukupnom iznosu od 450.000,00 kuna i to za:

|  |  |
| --- | --- |
| Program 3014 | |
| DDK Privlaka | 25.000,00 kn |
| Udruge u civilnom društvu | 75.000,00 kn |
| OPG- kapitalne donacije | 20.000,00 kn |
| Crveni križ | 50.000,00 kn |
| Matični ured Nin-kapitalna donacija | 10.000,00 kn |
| Program 3004 | |
| DVD Privlaka | 250.000,00 kn |
| Stožer civilne zaštite | 15.000,00 kn |
| GSS | 5.000,00 kn |

**Članak 3.**

U cilju praćenja korištenja sredstava Programa javnih potreba u civilnom društvu i ostalim društvenim djelatnostima na području Općine Privlaka za 2022. godinu  korisnici Programa obvezni su dostaviti godišnje izvješće o ostvarenju javnih potreba u civilnom društvu i ostalim društvenim djelatnostima i dokumentaciju o utrošenim sredstvima.

Raspored sredstava udrugama u civilnom društvu u iznosu od 75.000,00 kn provest će se temeljem javnog natječaja koji će biti raspisan tokom 2022. godine sukladno Pravilniku o financiranju javnih potreba Općine Privlaka.

**Članak 4.**

Ovaj Program stupa na snagu osmi dan od dana objave u „Službenom glasniku Zadarske županije“, a primjenjuje se od 1. siječnja 2022. godine.

OPĆINSKO VIJEĆE

Predsjednik

Nikica Begonja

KLASA: 400-06/21-01/01

URBROJ: 2198/28-01-21-2